**ACORD D’ADHESIÓ DE L’AJUNTAMENT DE ... A L’ACORD ENTRE CCOO, UGT, ACM I FMC EN RELACIÓ ALS CRITERIS GENERALS A APLICAR ALS PROCESSOS D’ESTABILITZACIÓ DERIVATS DE LA LLEI 20/2021, DE 28 DE DESEMBRE, QUE RESULTIN D’APLICACIÓ ALS ENS LOCALS DE CATALUNYA QUE NO DISPOSIN DE REPRESENTACIÓ LEGAL DELS SEUS EMPLEATS PÚBLICS**

El 20 d’octubre de 2022 els sindicats CCOO de Catalunya i la UGT de Catalunya, i les entitats municipalistes Associació Catalana de Municipis i Comarques (en endavant ACM) i la Federació de municipis de Catalunya (en endavant FMC), varen signar un Acord de criteris generals a aplicar als processos d’estabilització derivats de la Llei 20/2021, de 28 de desembre, que resultin d’aplicació als ens locals de Catalunya que no disposin de representació legal dels seus empleats públics.

Atès que la voluntat manifestada pels sindicats més representatius, CCOO i UGT, i les entitats municipalistes, és la que aquest acord doti als ens locals catalans de més petita dimensió, d’un instrument negociat que els hi permeti simplificar i agilitzar els processos negociadors que necessàriament s’han de produir en els processos d’estabilització previstos per la Llei 20/2021.

Atès l’article 87 del Text Refós de l’Estatut dels Treballadors, aprovat pel Reial decret legislatiu 2/2015, de 23 d’octubre, i els articles 33 i 34.2 del text Refós de la llei de l’Estatut de l’Empleat Públic

Atès que aquest ajuntament no disposa de representació legal pròpia dels seus empleats públics, i que en conseqüència són els sindicats més representatius els que tenen conferida la dita representació.

Atès que les entitats municipalistes, ACM i FMC, son les entitats associatives dels ens locals que promouen i protegeixen, a Catalunya, els interessos locals.

Per tot el que s'ha exposat, es proposen al ple municipal els següents ACORDS:

**Primer**. Aprovar l’adhesió de l’Ajuntament de ... a l’Acord de *Criteris generals a aplicar als processos d’estabilització derivats de la Llei 20/2021, de 28 de desembre, que resultin d’aplicació als ens locals de Catalunya que no disposin de representació legal dels seus empleats públics* d’octubre de 2022.

**Segon**. Aprovar que l’adhesió tingui efectes des de la data de la seva aprovació pel Ple.

**Tercer**. Facultar l’alcalde/alcaldessa per a la signatura de tots els documents que sigui necessari per a l’efectivitat dels acords adoptats.

**Quart**. Remetre certificat de l’acord a l’ACM i l’FMC, mitjançant la plataforma EACAT, per comunicar l’aprovació dels presents acords.

**Cinquè**. Publicar aquest acord en la seu electrònica i en el portal de transparència de l’ajuntament pel seu coneixement general.